Na osnovu člana 121. stav (6) Zakona o visokom obrazovanju (“Službene novine Kantona Sarajevo” broj: 36/22), u skladu sa članom 233. Statuta Univerziteta u Sarajevu (broj: 01-14-35-1/23 od 26. 07. 2023. godine), a na osnovu odluke Vijeća Univerziteta u Sarajevu - Farmaceutskog fakulteta broj: 0101-6009/23 od 07. 12. 2023. godine, Odluke Senata Univerziteta u Sarajevu o saglasnosti na raspisivanje konkursa broj: 01-11-14/24 od 26. 06. 2024. godine, Odluke Vlade Kantona Sarajevo o davanju saglasnosti na zapošljavanje na Univerzitetu u Sarajevu(broj: 02-04-20026-59/24 od 04. 04. 2024. godine), Odluke o izmjeni odluke o davanju saglasnosti na zapošljavanje na Univerzitetu u Sarajevu (broj: 02-04-27491-15/24 od 09. 05. 2024. godine) Univerzitet u Sarajevu-Farmaceutski fakultet raspisuje

**KONKURS/NATJEČAJ**

za izbor saradnika na

Univerzitetu u Sarajevu – Farmaceutskom fakultetu

Pored općih uslova propisanih Zakonom o radu FBiH, potrebno je da kandidat ispunjava uvjete utvrđene članom 112. stav (2) tačka a) Zakona o visokom obrazovanju Kantona Sarajevo (“Službene novine Kantona Sarajevo“, broj: 36/22).

* Saradnik/ica u zvanje **asistent/ica** na nastavnim predmetima “Kontrola lijekova I“ i “Kontrola lijekova II“, na Univerzitetu u Sarajevu - Farmaceutskom fakultetu, **1 izvršilac, sa punim radnim vremenom**; na izborni period u skladu sa Zakonom o visokom obrazovanju (osnov: upražnjeno radno mjesto zbog prestanka radnog odnosa)

Uz svojeručno potpisanu prijavu na konkurs za izbor akademskog osoblja u naučno-nastavno zvanje, kandidati **koji se prijavljuju prilažu dokaze da ispunjavaju minimalne uvjete za izbor**, kako slijedi:

1. **Asistent:** odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

**Kandidati za izbor saradnika dostavljaju:**

1. Prijavu za koje mjesto saradnika konkurišu uz obavezu navođenja priložene dokumentacije;
2. Biografiju/životopis;
3. Ovjerene kopije diploma odgovarajućeg fakulteta – magistar farmaceutskih nauka/magistar farmacije (ovjerena kopija diplome I (prvog) i II (drugog) ciklusa studija), odnosno integriranog studija ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku;
4. Ovjerenu kopiju uvjerenja o položenim ispitima na dodiplomskom studiju, odnosno dodataka diplomi I (prvog) i II (drugog) ciklusa studija;

Svi kandidati, pored navedenih dokaza, dostavljaju originalni izvod iz matične knjige rođenih i uvjerenje o državljanstvu Bosne i Hercegovine ili ovjerene kopije navedenih dokumenata.

Preporuka je da svi listovi Prijave sa priloženom dokumentacijom, budu čvrsto uvezani, sa numerisanim stranicama i parafirani od strane kandidata.

**Napomena:** Biografiju/životopis i bibliografiju treba dostaviti i u elektronskoj formi na CD-u.

Konkurs/natječaj ostaje otvoren 15 dana od dana objavljivanja. Prijave kovertirane sa traženom dokumentacijom slati na adresu Univerziteta u Sarajevu – Farmaceutskog fakulteta, ul. Zmaja od Bosne br. 8, putem pošte (sa naznakom za konkurs i koje mjesto) ili direktno na Protokol od 8-16h. Bliže informacije se mogu dobiti na telefon: 033/586-180.

**Nepotpune i neblagovremene prijave, prijave kandidata koji ne ispunjavaju uslove konkursa/natječaja kao i prijave koje sadrže neovjerene kopije tražene dokumentacije neće se uzeti u razmatranje**.